U-I-261/10
Natisni
Opravilna št.:
U-I-261/10
Datum odločitve:
20. 10. 2011
ECLI:
ECLI:SI:USRS:2011:U.I.261.10
Akt:
Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 126/07, 40/09, 59/09, 52/10, 106/10, 26/11 in 47/11) (ZFPPIPP), 123.a čl.
Izrek:
Pobuda za začetek postopka za oceno ustavnosti 123.a člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 126/07, 40/09, 59/09, 52/10, 106/10, 26/11 in 47/11) se zavrne.
Evidenčni stavek:
Ustavno sodišče pobudo za začetek postopka za oceno ustavnosti zavrne, če od odločitve ni pričakovati rešitve pomembnega pravnega vprašanja.
Geslo:
1.2.51.2.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Pobudnik - Politična stranka, društvo, združenje.
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Odvetniška zbornica Slovenije, Ljubljana, in drugi
Datum vloge:
26. 11. 2010
Vrsta odločitve:
sklep
Vrsta rešitve:
zavrnitev
Dokument:
US29597
Dokument v PDF obliki:
U-I-261-10.pdf
123 KB
Prenesite datoteko
U-I-261/10-10
20. 10. 2011
S K L E P
Ustavno sodišče je v postopku za preizkus pobude Odvetniške zbornice Slovenije, Ljubljana, in drugih, na seji 20. oktobra 2011
sklenilo:
Pobuda za začetek postopka za oceno ustavnosti 123.a člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 126/07, 40/09, 59/09, 52/10, 106/10, 26/11 in 47/11) se zavrne.
Obrazložitev
1. Pobudniki izpodbijajo 123.a člen Zakona o finančnem poslovanju, postopkih zaradi insolventnosti in prisilnem prenehanju (ZFPPIPP). Zatrjujejo, da je v neskladju z drugim odstavkom 14. člena in prvim odstavkom 23. člena Ustave.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda z vidika zatrjevanja neskladja z drugim odstavkom 14. člena Ustave ne odpira pomembnih ustavnopravnih vprašanj. Za obravnavo zatrjevanih neskladnosti s prvim odstavkom 23. člena Ustave in pravico do svobodne izbire odvetnikov pa niso izpolnjeni procesni pogoji, saj gre za pravice strank, ki jih odvetniki zastopajo, in ne za pravice odvetnikov. Glede na navedeno je Ustavno sodišče pobudo zavrnilo.
3. Glede na navedeno se Ustavno sodišče ni opredeljevalo do vprašanja, ali je izkazan pravni interes Odvetniške zbornice Slovenije za začetek postopka za oceno ustavnosti zakona, ki ureja položaj odvetnikov.
4. Ustavno sodišče je sprejelo ta sklep na podlagi drugega odstavka 26. člena ZUstS v sestavi: predsednik dr. Ernest Petrič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik